Ellos har gitt meg den desidert DÅRLIGSTE kundeopplevelsen jeg noensinne har hatt og den mest useriøse kundebehandlingen jeg noensinne har fått, og dette er hvorfor.Jeg har tidligere kjøpt småvarer herfra og vært veldig fornøyd med dem, men:Den 13. januar i år bestilte jeg et sofabord og betalte 599.- for å få fraktet dette til meg. Den 20.januar mottok jeg et ufullstendig produkt i posten da bare bordplata og ben kom frem uten ramma til å feste delene sammen. Jeg tok umiddelbart kontakt med kundeservice via telefon samme dag og fikk beskjed om at dette skulle løse seg og at de skulle kontakte meg noen dager senere etter å ha ordnet dette med underleverandøren. Jeg ble ikke kontaktet på avtalt dag. Etter dette fortsatte jeg å ringe og snakke med kundebehandlere flere ganger i uken i over tre uker der ingenting ble løst. Det var total enveiskommunikasjon der jeg ringer og de sier at det skal løse seg og at de skal sende meg delen jeg mangler. Jeg får ingen informasjon og mange løfter om fullføring av min bestilling ble gitt og ikke holdt i denne perioden. Etter en måned ringte jeg og uttrykte frustrasjon over at saken min ikke hadde blitt tatt tak i og jeg ble da satt over til en annen avdeling grunnet «at dette hadde tatt så lang tid». Jeg ble kontaktet av denne avdelingen via mail et par dager senere og forklarte saken min nok en gang. Dagen etter får jeg beskjed om at de har kontaktet sin leverandør og at de dessverre ikke kan sende meg delen jeg mangler og ber meg om å gi dem en dato for returhenting. Jeg purrer og ber dem om å forklare meg hvorfor de plutselig ikke kan gi meg det jeg har betalt for etter en måned med løfter. Jeg får ikke noe svar på dette. Jeg purrer og spør om de kan sende meg en helt ny fullstendig vare og ta den gamle ufullstendige varen i retur siden de enda har denne varen på nettsiden og på lager. Jeg får til svar at siden jeg har betalt med kort (!?!) så kan de ikke sende meg en ny og fullstendig vare. Jeg må bestille ny selv og om jeg ikke «godtar så er det returhenting som gjelder». Jeg har ikke for vane å sende kontanter i posten ved netthandelkjøp… De overser også min etterspørsel etter skriftlig bekreftelse på refusjon av full kjøpssum etter returhenting. Jeg gir dem en dag til returhenting. Denne dagen kom og gikk. Idag, fire dager etter siste ubesvarte mail sender jeg en purremail. Jeg får da et automatisert svar om at begge mailadressene jeg har vært i kontakt med dem på IKKE EKSISTERER LENGER! De har ikke kontaktet meg i dette mellomrommet for å fortsette korrespondanse via ny mail. Jeg ringer umiddelbart til vanlig kundeservice der damen jeg snakker med sier at hun skal bestille en ny del til meg umiddelbart. Hun forstod heller ikke hvorfor jeg hadde fått beskjed av den andre avdelingen om at de ikke kunne sende meg ny del. Så nå får vi se om de tar tak i dette, noe jeg har vanskelig for å tro på etter hvordan denne saken har utviklet seg. Jeg har i skrivende stund betalt for et ufullstendig produkt og Ellos har gjort dette til mitt problem ved å ikke ordne opp i det. Jeg har tidligere også blitt lovet å få refundert fraktkostnadene på 599,-, så vi får også se om de holder dette løftet.Tenk deg to ganger om før du velger å kjøpe varer herfra.